wannaphong/clean_thaiwikipedia huggingface dataset:
# หมึกฮัมโบลต์
หมึกฮัมโบลต์, หมึกจัมโบ หรือ หมึกบินจัมโบ  หรือ เดียโบลโรโฆ (, "ปีศาจแดง")) เป็นหมึกประเภทหมึกกล้วยชนิดหนึ่ง เป็นหมึกกล้วยที่มีขนาดใหญ่ชนิดหนึ่ง จัดเป็นหมึกเพียงชนิดเดียวเท่านั้นที่อยู่ในสกุล Dosidicusจาก itis.gov

หมึกฮัมโบลต์มีความยาวได้ถึง 9 ฟุต มีน้ำหนักได้ถึง 150 ปอนด์ มีรูปร่างเพรียวยาว อ้วนป้อมออกด้านข้าง มีหนวดทั้งสิ้น 8 หนวด โดยมี 2 เส้นยาว ที่มีอวัยวะเหมือนฟันแหลมคมข้าง ๆ ปุ่มดูด ซึ่งมีไว้สำหรับจับและฉีกอาหาร มีดวงตากลมโตขนาดใหญ่

หมึกฮัมโบลต์กระจายพันธุ์ในมหาสมุทรแปซิฟิกด้านตะวันออก ตั้งแต่อเมริกาเหนือ เช่น ออริกอน, วอชิงตัน, บริติชโคลัมเบีย และอะแลสกา จนถึงอเมริกากลาง เช่น ทะเลกอร์เตซ จนถึงอเมริกาใต้ เช่น เปรู ชิลีZeidberg, L. & B.H. Robinson 2007. Invasive range expansion by the Humboldt squid, Dosidicus gigas, in the eastern North Pacific . PNAS 104(31): 12948–12950. 

หมึกฮัมโบลต์สามารถว่ายน้ำได้เร็ว 24 กิโลเมตรต่อชั่วโมง ด้วยวิธีการพ่นน้ำและใช้ครีบ สามารถเดินหน้าและถอยหลังได้ อีกทั้งสามารถเปลี่ยนสีลำตัวได้ตลอดเวลาตั้งแต่สีขาวจนถึงแดงเข้ม และดำน้ำได้ลึกถึง 1,000 ฟุต เพื่อพักผ่อน ย่อยอาหาร และหลบเลี่ยงสัตว์นักล่า

มีพฤติกรรมอยู่รวมกันเป็นฝูง ออกหากินบริเวณกลางน้ำทั้งเวลากลางวันและกลางคืน  ออกหากินตลอดเวลา จะกินอาหารทุกที่เมื่อสบโอกาส ถือเป็นสัตว์ที่ต้องการแคลอรีมากที่สุดชนิดหนึ่งในทะเล มีพฤติกรรมแย่งอาหาร และกินแม้แต่พวกเดียวกันเอง เมื่อชาวประมงจับหมึกฮัมโบลต์ได้ ตัวแรกจะถูกหั่นออกเป็นชิ้น ๆ แล้วโยนลงทะเล เพื่อใช้เป็นเหยื่อล่อหมึกตัวอื่น ๆ ให้ตามมา เมื่อหมึกตัวหนึ่งจับอาหารได้จะพ่นหมึกออกมา หมึกตัวอื่น ๆ ก็จะเข้ามารุมล้อมแย่งกิน และเมื่อจับอาหารได้ชิ้นใหญ่กว่าปากของตัวเอง จะใช้หนวดดูดและใช้ปากที่แหลมคมเหมือนปากนกแก้ว ฉีกอาหารเป็นชิ้น ๆ ให้พอกับคำ 

หมึกฮัมโบลต์เมื่อแรกเกิดมีความยาวเพียง 1.8 นิ้ว แต่สามารถโตได้ถึง 7 ฟุต ด้วยเวลาเพียง 2 ปี นับว่าเป็นอัตราการเจริญเติบโตที่เร็วมากชนิดหนึ่งในบรรดาสัตว์ทั้งหมด แต่อายุขัยยังไม่เป็นที่ทราบแน่ชัด คาดว่าประมาณ 1-2 ปี

หมึกฮัมโบลต์นับว่าเป็นสัตว์นักล่าที่สมบูรณ์แบบมากชนิดหนึ่งในทะเล เป็นสัตว์ที่ฉลาดและคล่องแคล่วว่องไว อีกทั้งมีหนวดที่แข็งแรงและแหลมคมเป็นอาวุธ ถือเป็นสัตว์ทะเลอีกชนิดหนึ่งที่สามารถทำร้ายโจมตีมนุษย์ได้ สามารถใช้หนวดดึงบ่าของนักประดาน้ำให้หลุดและลากลงไปในที่ลึกได้ หากสวมชุดประดาน้ำแบบธรรมดาไม่มีเครื่องป้องกันแบบเดียวกับเครื่องป้องกันปลาฉลาม จะถูกทำอันตรายจากปากและหนวดได้เหมือนกับการกัดของสุนัขขนาดใหญ่อย่างเยอรมันเชเพิร์ด จนมีเรื่องเล่าขานกันในหมู่ชาวประมงแถบทะเลกอร์เตซว่าหมึกฮัมโบลต์ทำร้ายและกินมนุษย์เป็นอาหาร ในเดือนธันวาคม ค.ศ. 2009 มีนักประดาน้ำ 3 คน เสียชีวิตในทะเลกอร์เตซ โดยศพถูกคลื่นซัดขึ้นฝั่งพบว่าชุดประดาน้ำฉีกขาด และเปื้อนไปด้วยหมึก และภายหลังพิสูจน์ว่าเป็นหมึกจากหมึกฮัมโบลต์ปลาหมึกยักษ์ฮัมโบลต์

หมึกฮัมโบลต์จัดเป็นหมึกอีกชนิดหนึ่งที่นิยมรับประทานและบริโภคกันอย่างมากเช่นเดียวกับหมึกและมอลลัสคาชนิดอื่น ๆ มีมูลค่าในการตลาดสูงมาก โดยเฉพาะในทวีปเอเชีย มีอัตราการส่งออกสูงถึง 500,000 ตัน ในแต่ละปีSquid, "Rouge Nature With Dave Salmoni" โดย อนิมอลพลาเน็ต สารคดีทางทรูวิชั่นส์: อังคารที่ 25 ธันวาคม 2555
# จังหวะไซนัส
จังหวะไซนัส  เป็นรูปแบบการเต้นของหัวใจปกติที่เห็นจากการตรวจคลื่นไฟฟ้าหัวใจ
 แหล่งข้อมูลอื่น 
 Normal Sinus Rhythm
# ดีดี ลิน
ดีดี ลิน หรือ ดีดี้ ลินท์ (เกิด 15 เมษายน พ.ศ. 2490 ลอสแอนเจลิส มลรัฐแคลิฟอร์เนีย) เป็นนางแบบนู๊ดที่มีชื่อเสียงอย่างมาก ภาพของเธอได้รับการตีพิมพ์ในหนังสือ เพลย์บอย ในฐานะ เพลย์เมทออฟเดอะมั้นท์ ประจำเดือน สิงหาคม ปี พ.ศ. 2510

 เพลย์บอย 
เพื่อนช่างภาพของเธอชื่อ ลีออน ได้ชักชวนเธอให้ไปทดสอบที่ นิตยสารเพลย์บอย ในวัย 19 ปี เธอได้รับการคัดเลือกให้เป็น เพลย์เมทออฟเดอะมั้นท์ ในเดือนสิงหาคม ปี พ.ศ. 2510 โดยภาพทั้งหมดถ่ายทำโดย มาริโอ คาซิลลี เธอได้รับการตอบรับจากแฟนๆอย่างท่วมท้น มากกว่าเพลย์เมททั้งหมดที่เคยมีมาThe Thought Experiment, The Thought Experiment, accessed 4 January 2011

 บนดวงจันทร์ 
ในเดือน พฤศจิกายน ปี พ.ศ. 2512 ภาพบนปฏิทินของเธอได้ติดไปกับสัมภาระของนักบินอวกาศบนยาน อะพอลโล 12 ในหนังสือสมุดงานของนักบินอวกาศ ระบุกำกับภาพว่าเป็น แผนที่ของทรวดทรงจากสวรรค์ นักบินอวกาศ ริชาร์ด กอร์ดอน ได้นำภาพนี้ออกประมูลในปี พ.ศ. 2554 ในราคาเริ่มต้นที่สามหมื่นบาท http://science.slashdot.org/story/11/01/11/1754207/Playmate-Photo-From-Apollo-12-Up-For-Auction 

 ภาพยนตร์ 
เพลย์บอย: 50 Years of Playmates (2004) (วิดีโอ)
เพลย์บอย: The Party Continues (2000) (ทีวี)
Video Centerfold: Sherry Arnett (1985) (วิดีโอ)
เพลย์บอย After Dark (First Episode) (1968) (ทีวี)
# 24 ชั่วโมง เลอม็อง
thumb|300px|รถ Oreca 03 หมายเลข 25 ของทีมเอดีอาร์-เดลตา ที่ต่อ ศรีอาชวนนท์ นักแข่งชาวไทยร่วมขับขี่ในฤดูกาล 2012 เข้าเส้นชัยเป็นที่ 6 ในระดับ LMP2
24 ชั่วโมง เลอม็อง  เป็นรายการแข่งขันรถยนต์ที่มีการจัดต่อเนื่องทุกปีมาตั้งแต่ปี ค.ศ. 1923  ใกล้เมืองเลอม็อง เมืองหลวงของจังหวัดซาร์ต แคว้นเปอีเดอลาลัวร์ในประเทศฝรั่งเศส เป็นการแข่งขันที่ทดสอบความทนทานของรถและนักแข่ง โดยต้องขับรถด้วยความเร็วสูงอย่างต่อเนื่องเป็นเวลา 24 ชั่วโมง ต้องมีการบริหารจัดการน้ำมันเชื้อเพลิง ยางรถยนต์และระบบห้ามล้ออย่างมีประสิทธิภาพ โดยรถต้องออกแบบให้รองรับการลดความเร็วอย่างกะทันหันจากความเร็วสูงสุดประมาณ 200 mph (322 km/h) มาอยู่ที่ 65 mph (105 km/h) ความเร็วเฉลี่ยระหว่างการแข่งขันในปัจจุบันอยู่ที่ 225.228 กิโลเมตร/ชั่วโมง (140 ไมล์/ชั่วโมง) การแข่งขันในปัจจุบันจะต้องใช้นักแข่งรถจำนวน 3 คน สลับกันขับขี่

การแข่งขันรายการนี้จัดโดย Automobile Club de l'Ouest (ACO, ชมรมรถยนต์ภาคตะวันตก) ที่สนามแข่งเซอร์กิตเดลาซาร์ต เป็นสนามแข่งความยาว 13.629 กิโลเมตร ที่ประกอบด้วยส่วนหนึ่งของสนามแบบปิด บูกัตติเซอร์กิต และถนนสาธารณะรอบบริเวณนั้น 

การแข่งขัน 24 ชั่วโมง เลอม็อง เป็นหนึ่งในสามรายการใหญ่ที่เรียกว่า "ทริปเปิลคราวน์" ของรายการแข่งรถ ร่วมกับโมนาโก กรังด์ปรีซ์ และอินเดียแอนาโพลิส 500
# สุรเดช ทับทิมใส
ศุรเฎฒฌ์ กรณ์งูเหลือมโชต นามเดิม สุรเดช ทับทิมใส (31 กรกฎาคม พ.ศ. 2511)  เป็นอดีตนักร้องสมาชิกวงบาซู

ประวัติ
สุรเดชเป็นลูกครึ่งไทย-แอฟริกาอเมริกัน เกิดที่ปทุมวันเข้าศึกษาระดับอนุบาลจนถึงประถมศึกษาจากโรงเรียนวรสารพิทยา ต่อมาศึกษาต่อระดับมัธยมศึกษาที่โรงเรียนอุดรพิทยานุกูล โดยตามบิดาไปที่จังหวัดอุดรธานีที่เป็นทหารจีไอภายหลังเกิดปัญหาเนื่องจากในสมัยนั้นมีการประท้วงขับไล่ทหารอเมริกาให้ออกจากประเทศเพราะเงินเฟ้อจึงอยู่กับตาและยาย ในวัยเยาว์มักใช้เวลาว่างกับการอ่านหนังสือกับแต่งเพลง โจอี้ได้ทำงานในโรงภาพยนตร์อัมพรเดอลุกซ์ซึ่งเป็นโรงภาพยนตร์ประจำจังหวัด เขาเริ่มจับเครื่องดนตรีชิ้นแรกคือพิณตอนอายุ 10 ขวบ และยังเล่นเครื่องดนตรีได้หลายชนิด เช่น ขลุ่ย แคน กีตาร์ กลอง คีย์บอร์ด เขาสามารถใช้ภาษาไทย อังกฤษ จีนกลาง แถมยังร้องเพลงภาษาอังกฤษ จีน อินเดีย มาเลเซีย ได้ดีพอ ๆ กับเพลงไทยที่ถนัดอยู่แล้วอีกด้วย นอกจากนี้เขายังมีความสามารถด้านการเต้น ส่วนของสะสมของเขาเป็นหนังสือ เทปเพลง และพระเครื่อง 

ก่อนหน้านี้ร้องคอรัสให้กับเจมส์ในอัลบั้มไซเรนเลิฟ แล้วเริ่มมีชื่อเสียงจากการเป็นศิลปินวงบาซู สังกัดอาร์เอส ซึ่งมีชื่อเสียงมากช่วงปี พ.ศ. 2540 หลังการประกาศยุบวง เขาทำหน้าที่เป็นประธานบอร์ดเซาท์อีสต์เอเชียของบริษัทเวิลด์วีเทค ซึ่งเป็นบริษัทพัฒนาซอฟต์แวร์ของเกาหลีใต้

สุรเดชมีบุตรสาวคนหนึ่ง และมีบุตรบุญธรรมอีกสี่คน เขาเป็นพ่อเลี้ยงเดี่ยวหลังการเสียชีวิตของภรรยาด้วยโรคหัวใจเมื่อปี พ.ศ. 2559

วันที่ 22 มีนาคม พ.ศ. 2561 เวลา 23.20 น.เขาถูกจับฐานเสพยาไอซ์ ต่อมาวันที่ 24 มีนาคม พ.ศ. 2561 ศาลตัดสินจำคุกที่เรือนจำกลางคลองเปรมแดน 13 เป็นระยะเวลา 45 วัน

วันที่ 25 เมษายน พ.ศ. 2561 เขาป่วยเป็นเส้นเลือดในสมองตีบและสมองบวม ต่อมาเขาไปรักษาที่ศูนย์ฟื้นฟูผู้ป่วยโรคหลอดเลือดสมอง บีอาร์ซีตั้งแต่วันที่ 24 พฤษภาคม พ.ศ. 2561 วันที่ 2 สิงหาคม พ.ศ. 2561 มีรายงานเปิดเผยว่าเขาตาบอดข้างซ้ายยังมีอาการพูดไม่ชัดช็อก! โจอี้ บาซู ตาบอด! ลุ้นปาฏิหาริย์รักษาหาย ยันไม่เกี่ยวคดียาเสพติด (คลิป) ไทยรัฐ สืบค้นเมื่อ 2 สิงหาคม 2561

 ผลงานเพลง 
 Bazoo 
 อัลบั้ม BAZOO
 อัลบั้ม Ho-Le Ho-Le
 อัลบั้ม ผีฟ้าปาร์ตี้
 อัลบั้ม Bazoo 2001
 อัลบั้ม Bazoo Yo!

อัลบั้มพิเศษ
 อัลบั้มพิเศษรวมฮิต Bazoo In The Mix Non-Stop
 อัลบั้มพิเศษรวมฮิต Bazoo Dance Covery
 อัลบั้มพิเศษ Bazoo 2000 (เปิดตัวในไต้หวัน)
 อัลบั้มพิเศษ THE CELEBRATION (เพลง"เท้าไฟ")
 อัลบั้มพิเศษ ZODIAC (เพลง"ไม่ขอเป็น")

 ผลงานการแสดง 
 ภาพยนตร์ 
มหัศจรรย์...พันธุ์รัก
คนสั่งผี
สุริยะคราส
กระหัง
งูเกงกอง
เบื้องหลังหนังใหญ่
ฟ้าใสหัวใจเบิกบาน
นางนาก ปะทะ ปอบ 3 D
มิชิโกะ แบล็คเบอรี่
แดร๊กคูล่าลำเพลิน
เงินบาป
เมียงู
มนต์รักลูกทุ่ง
หมาไนกับยัยเฉิ่ม

 ละครโทรทัศน์ 
 ละครโทรทัศน์ ปี พ.ศ.  เรื่อง  รับบทเป็น ออกอากาศทาง 2546  หักเหลี่ยมพระกาฬ   ปิยะ  ช่อง 3 2547  รักแผลงฤทธิ์  โจ้  ช่อง 3 เทพบุตรขนตางอน  ป้อด   ช่อง 3 2550  เพลงรักริมฝั่งโขง   โย  ช่อง 7 2552  หน้ากากดอกซ่อนกลิ่น  ลูบาบา  ช่อง 3 รหัสโลกันตร์  ฉลามขาว  ช่อง 7 2559  มนต์รักอสูร  เมญ่า  ช่อง 8 2560  เขี้ยวราชสีห์  มิสเตอร์โจอี้  ช่อง 3
# ปลากระเบนปีศาจหางหนาม
ปลากระเบนปีศาจหางหนาม หรือ ปลากระเบนราหูญี่ปุ่น  เป็นปลากระเบนชนิดหนึ่ง จัดอยู่ในวงศ์ปลากระเบนนก (Myliobatidae)

มีรูปร่างคล้ายกับปลากระเบนปีศาจชนิดอื่น ๆ และปลากระเบนสกุลอื่นที่อยู่ในวงศ์เดียวกัน คือ มี ระยางค์เนื้อยื่นเป็นแผ่นคล้ายใบหูอยู่ที่มุมขอบนอกปลายสุดของหัวข้างละอันใช้โบกพัดอาหารเข้าปากราหู ๒ น. ตามพจนานุกรมฉบับราชบัณฑิตยสถาน พ.ศ. 2542 ซึ่งได้แก่ แพลงก์ตอนสัตว์ต่าง ๆ ด้านบนลำตัวเป็นสีดำ และมีแถบสีขาวพาดโค้งอยู่ด้านซ้ายของส่วนหัว มีความกว้างของลำตัวประมาณ 225 เซนติเมตร พบใหญ่ที่สุดได้ถึง 310 เซนติเมตร และความยาวลำตัวจรดปลายหาง 198–205 เซนติเมตร

พบกระจายพันธุ์ในทะเลเปิดและมหาสมุทร รวมถึงแนวตามปะการัง ในเขตร้อนและเขตอบอุ่นของอินโด-แปซิฟิกอย่างกว้างไกล ตั้งแต่ออสเตรเลีย, บังกลาเทศ, บราซิล, กัมพูชา, จีน, โคลัมเบีย, คอสตาริกา, ไอวอรี โคสต์, เอกกวาดอร์, เอล ซัลวาดอร์, ฟิจิ, กัวเตมาลา, ฮอนดูรัส, อินเดีย, อินโดนีเซีย, ญี่ปุ่น, คาบสมุทรเกาหลี, เม็กซิโก, พม่า, นิวซีแลนด์, นิคารากัว, โอมาน, ปากีสถาน, ปานามา, เปรู, ฟิลิปปิน, โซมาเลีย, แอฟริกาใต้, ศรีลังกา, ไต้หวัน, ไทย, ตูวาลู, สหรัฐอเมริกา, เวียดนาม, และเยเมน
# วิทยาลัยนครราชสีมา
วิทยาลัยนครราชสีมา  เป็นสถาบันอุดมศึกษาเอกชนในจังหวัดนครราชสีมา จัดการศึกษาในระดับปริญญาตรี ปริญญาโท และปริญญาเอก

 ประวัติ 
วิทยาลัยนครราชสีมาเริ่มก่อตั้งเมื่อปี พ.ศ. 2545 บนเนื้อที่ กว่า 20 ไร่ ณ  บริเวณตำบลบ้านใหม่ อำเภอเมืองนครราชสีมา จังหวัดนครราชสีมา ได้วางศิลาฤกษ์ เมื่อวันที่ 18 ธันวาคม 2545 ซึ่งพระราชวิทยาคม (หลวงพ่อคูณ ปริสุทฺโธ) และนายสุวัจน์ ลิปตพัลลภ อดีตรองนายกรัฐมนตรี เป็นประธานในพิธี โดยท่านอาจารย์ ดร.ชนากานต์ ยืนยง เป็นผู้รับใบอนุญาต
	
วิทยาลัยนครราชสีมา เปิดทำการเรียนการสอนมาตั้งแต่ปีการศึกษา 2547 โดยมุ่งพัฒนานักศึกษาทั้งด้านวิชาการ ทักษะความชำนาญทางวิชาชีพ ที่มีศักยภาพและมีคุณค่าต่อสังคม  อันจะนำไปสู่การพัฒนาประเทศอย่างยั่งยืนต่อไป โดยใช้ชื่อ อันเป็นมงคลว่า วิทยาลัยนครราชสีมา

ตั้งแต่ปีการศึกษา 2557 ได้ดำเนินการจัดทำโครงการเปลี่ยนประเภทเป็นมหาวิทยาลัย โดยขยายเนื้อที่มากกว่า 100 ไร่ ณ ตำบลดอนชมพู อำเภอโนนสูง จังหวัดนครราชสีมา เพื่อดำเนินการจัดตั้งมหาวิทยาลัย

 คณะที่เปิดสอน 
วิทยาลัยนครราชสีมา เปิดทำการสอน 6 คณะ ในระดับปริญญาตรี 17 สาขาวิชา ปริญญาโท 6 หลักสูตร ปริญญาเอก 5 หลักสูตร และ ระดับประกาศนียบัตรบัณฑิต 1 หลักสูตร ได้แก่
หลักสูตรที่เปิดสอนในวิทยาลัยนครราชสีมาคณะระดับประกาศนียบัตรบัณฑิตระดับปริญญาตรีระดับปริญญาโทระดับปริญญาเอกคณะสหเวชศาสตร์ -หลักสูตรวิทยาศาสตรบัณฑิต (วท.บ.)
 สาขาเทคนิคการแพทย์   
 สาขาวิทยาศาสตร์การแพทย์  
 สาขากายภาพบำบัด   
 สาขาวิทยาศาสตร์การกีฬาและการออกกำลังกาย
หลักสูตรการแพทยแผนจีนบัณฑิต (พจ.บ)
 สาขาการแพทย์แผนจีน  
หลักสูตรการการแพทย์แผนไทยบัณฑิต (พท.บ.)
 สาขาการแพทย์แผนไทย  
หลักสูตรสาธารณสุขศาสตรบัณฑิต (ส.บ.)
 สาขาสาธารณสุขชุมชน  
 สาขาอาชีวอนามัยและความปลอดภัยหลักสูตรสาธารณสุขศาสตรมหาบัณฑิต (ส.ม.)
 สาขาการจัดการสร้างเสริมสุขภาพหลักสูตรสาธารณสุขศาสตรดุษฎีบัณฑิต (D.P.H.) คณะบริหารธุรกิจและเทคโนโลยีสารสนเทศ -หลักสูตรบัญชีบัณฑิต (บช.บ.)
 สาขาวิชาการบัญชี
หลักสูตรบริหารธุรกิจบัณฑิต (บธ.บ.)
 สาขาวิชาการจัดการโลจิสติกส์และซัพพลายเชน
 สาขาวิชาบริหารธุรกิจ
หลักสูตรวิทยาศาสตรบัณฑิต (วท.บ.)
 สาขาวิชาเทคโนโลยีธุรกิจดิจิทัลหลักสูตรบริหารธุรกิจมหาบัณฑิต (บธ.ม.)
 สาขาวิชาบริหารธุรกิจหลักสูตรบริหารธุรกิจดุษฎีบัณฑิต (D.B.A.) คณะศึกษาศาสตร์ หลักสูตรประกาศนียบัตรบัณฑิต (ป.บัณฑิต) 
 สาขาวิชาชีพครูหลักสูตรศึกษาศาสตรบัณฑิต (ศษ.บ.)
 สาขาวิชาการศึกษาปฐมวัยหลักสูตรศึกษาศาสตรมหาบัณฑิต (ศษ.ม.)
 สาขาวิชาการบริหารการศึกษา
 สาขาวิชาวิชาหลักสูตรและการเรียนการสอนหลักสูตรปรัชญาดุษฎีบัณฑิต สาขาวิชาบริหารการศึกษา (Ph.D.) คณะนิติศาสตร์ -หลักสูตรนิติศาสตรบัณฑิต (น.บ.)
 สาขาวิชานิติศาสตร์นิติศาสตรมหาบัณฑิต (น.ม.)
 สาขาวิชานิติศาสตร์หลักสูตรนิติศาสตรดุษฎีบัณฑิต (LL.D.) คณะรัฐประศาสนศาสตร์  -หลักสูตรรัฐประศาสนศาสตรบัณฑิต (รป.บ.)
 สาขาวิชารัฐประศาสนศาสตร์
หลักสูตรศิลปศาสตรบัณฑิต (ศศ.บ.)
 สาขาวิชาการบริหารจัดการความมั่นคงปลอดภัยหลักสูตรรัฐประศาสนศาสตรมหาบัณฑิต (รป.ม.)
 สาขาวิชารัฐประศาสนศาสตร์
 สาขาวิชานิติศาสตร์หลักสูตรรัฐประศาสนศาสตรดุษฎีบัณฑิต สาขาวิชารัฐประศาสนศาสตร์ (D.P.A.)คณะพยาบาลศาสตร์ -หลักสูตรพยาบาลศาสตรบัณฑิต
 สาขาวิชาพยาบาลศาสตร์ (พย.บ.) - - คณะเภสัชศาสตร์  -หลักสูตรเภสัชศาสตรบัณฑิต (ภ.บ.)
 สาขาวิชาเภสัชศาสตร์ (ดำเนินการเปิดสอนในปีการศึกษา 2569 เป็นรุ่นแรก)
# ยามาฮ่า FZ8 และ FZ8 Fazer
thumbnail|รถยามาฮ่ารุ่น FZ8

รถจักรยานยนต์ยามาฮ่า FZ8 และ FZ8 Fazer เป็นรถจักรยานยนต์ที่ผลิตโดยบริษัทยามาฮ่ามอเตอร์ประเทศญี่ปุ่น ใช้เครื่องยนต์ความจุกระบอกสูบขนาด779ซีซี,16วาล์วสี่สูบสี่จังหวะระบายความร้อนด้วยน้ำ เป็นรถยนต์ที่ทำในสไตล์สปอร์ตทัวริ่งซึ่งเป็นรุ่นที่ถูกผลิตมาทดแทน FZ6 และ FZ6 Fazer (ความจุกระบอกสูบ 600ซีซี) ทางยามาฮ่าได้ทำรถรุ่นนี้เพื่อเติมช่องว่างระหว่างรถ 1,000 ซีซี
(Yamaha FZ1 Fazer) และรถ 600 ซีซี (Yamaha XJ6 Diversion). 
 ตัวรถ 
ด้วยการออกแบบชัสซีและเฟรมของตัวรถทำให้รถรุ่นนี้มีอัตราส่วนน้ำหนักหน้าหลังที่ดีมาก(หน้า:หลัง 51:49) การเข้าโค้งและการพลิกรถสามารถทำได้โดยง่าย ท่านั่งเป็นแบบนั่งหลังตรง (Upright) เหมือนรถตระกูล Fazer คันอื่นๆ
หลักการณ์ในการพัฒนารถคือ "Best active middle sport"
 เครื่องยนต์ 
มีพื้นฐานมาจากเครื่อง R1 2004-2006 และ FZ1 Fazer Gen II. โดยกระบอกสูบเป็นแบบเคลือบเซรามิกคอมโพสิท,และลูกสูบแบบตีขึ้นรูป(forge)ซึ่งมีความเหนียวและรับแรงได้มากกว่าแบบหล่อ เครื่องยนต์มีพื้นฐานมาจากเครื่อง FZ1 Fazer แต่ลดเส้นผ่านศูนย์กลางกระบอกสูบ 6มม. (74มม. --> 68มม.) ระยะช่วงชักเท่ากันที่ 58มม. เสริมด้วยเพลาข้อเหวี่ยงที่เบากว่า Yamaha FZ1 Fazer การปรับเครื่องยนตฺก็ไม่เหมือน Yamaha FZ1 Fazer ที่เน้นพละกำลังสูงสุด แต่ FZ8 จะเน้นแรงบิดและซอล์ฟขึ้น ทำโดยการลดขนาดและจำนวนของวาล์ว (20 -> 16วาล์ว) การออกแบบของวาล์วออกแบบให้ด้านไอดีมี 2 ทางเข้าขนาดเส้นผ่านศูนย์กลาง 26 มมทางเข้าละ4วาล์วและด้านไอเสียก็เช่นกันก็ออกแบบให้มีด้านละ2ทางออกเส้นผ่านศูนย์กลาง 22 มม.ทางออกละ 4 วาล์ว นอกจากนี้ได้เปลี่ยนเวลาเปิดปิดวาล์วโดยการเปลี่ยนเพลาลูกเบี้ยว แรงม้าที่ได้ 106 แรงม้า ถ้าปรับจูนนิ่งแบบ FZ1 อาจจะได้ถึง 120 แรงม้า
 ระบบช่วงล่างและเฟรม 
เฟรมทำจากอลูมิเนียมเป็นสเป๊กเดียวกับรถ Yamaha FZ1 Fazer รุ่นปัจจุบัน ออกแบบให้เครื่องยนต์เป็นโครงสร้างรองรับแรง มีจุดยึดหลังเครื่องตรงอ่างเพลาข้อเหวี่ยงด้านบนล่าง 4 จุดและฝากระบอกสูบซ้านขวาด้านละ 2 จุด
เรียอาร์มใช้สเป๊กเดียวกับรถ Yamaha FZ1 Fazer ทำโดยกรรมวิธี CF die cast (Controlled filling aluminium die cast)

ล้อเป็นล้ออลูมิเนียมหล่อ (Aluminium die cast) 5 ก้านล้อหน้าเป็นล้อเดียวกับรถ Yamaha FZ1 Fazer ใช้ยางขนาด 120/70ZR17M/C เหมือนรถ Super sport และ Super bike ทั่วไป ในขณะที่ล้อหลังจะต่างกับ Yamaha FZ1 Fazer เนื่องจากใช้ขนาดเดียวกับรถ Yamaha FZ6 Fazer ที่ 180/55ZR17M/C
 ระบบเบรกและระบบเบรกป้องกันล้อล็อก ABS 
ดิสค์เบรกคู่หน้าเป็นขนาด 310 มม.แบบลอยทำงานคู่กับคาลิเปอร์ 4 ลูกสูบแบบชิ้นเดียวซึ่งมีการเปลี่ยนรูปน้อยในขณะเบรค(ต้านแรงสะท้านกลับได้ดีกว่าหลายชิ้น) ดิสค์เบรกหลังเป็นแบบธรรมดาไม่ใช่แบบลอยขนาด 267 มม.ทำงานคู่กับคาลิเปอร์แบบ 1 ลูกสูบ ระบบเบรกป้องกันล้อล็อก จะมีเฉพาะ FZ8 Fazer สำหรับรุ่น Naked ไม่มีรุ่น ABS
 อื่นๆ 
 อัตราเร่งจะถูกหน่วงเล็กน้อยที่รอบประมาณ 5,500 รอบต่อนาทีเนื่องจากการปรับแต่งให้ผ่านค่าไอเสีย

 Model year รุ่นปี 
 รุ่นปี 2012 
 เปลี่ยนตัวเลือกสีเป็น Matt gray metallic และ Matt black metallic
 รุ่นปี 2013 
 รูปทรงท่อไอเสียใหม่
 เพิ่มตัวปรับโช๊คโดยปรับค่าดึงกลับ (rebound) ได้
 เพิ่มตัวปรับขาตะเกียบคู่หน้าเพื่อสามารถปรับค่าซัมซับแรงกระแทก (Damping) ได้
 เบาะใหม่ใช้ผ้าแบบสองเนื้อผ้าทำให้ดูสวยงามมากขึ้น
 ปรับเปลี่ยน engine mapping
 ไม่เปลี่ยนตัวเลือกสีจากรุ่นปี 2012 (Matt gray metallic และ Matt black metallic)
# ปลานีออน (สกุล)
ปลานีออน หรือ ปลาคาร์ดินัล  เป็นสกุลของปลาน้ำจืดขนาดเล็กสกุลหนึ่ง จัดอยู่ในสกุล Paracheirodon (/พา-รา-คี-อาย-โร-ดอน/)รางวัลขวัญใจช่างภาพ และ ประชาชน ได้แก่ สกุล Paracheirodon ในวงศ์ปลาคาราซิน (Characidae)

มีรูปร่างโดยรวมคล้ายกับปลาซิว ซึ่งอยู่ในวงศ์ปลาตะเพียน (Cyprinidae) และพบเฉพาะทวีปเอเชีย, ยุโรป และแอฟริกา คือ มีรูปทรงยาวรี คล้ายเมล็ดข้าวสาร ตากลมโต มีครีบบางใสยาวพอประมาณทั้งหมด 7 ครีบ (ครีบว่าย 2, ครีบท้อง 2, ครีบกระโดง 1, ครีบทวาร 1, ครีบหาง 1) ต่างกันตรงที่มีครีบไขมันขนาดเล็ก ที่ก่อนถึงโคนหาง อันเป็นลักษณะประจำของปลาในวงศ์นี้ ลำตัวมีเกล็ดขนาดเล็กมันวาวปกคลุมทั้งตัว และมีฟันขนาดเล็กในปาก

จุดเด่น คือ มีเส้นยาวเรืองแสงสีเขียวอมฟ้าพาดตั้งแต่จมูกผ่านลูกตายาวไปสุดที่ครีบไขมัน อันเป็นเอกลักษณ์ประจำสกุล ซึ่งเกิดจจากการสะท้อนแสงภายในผลึกกัวไนน์ ซึ่งพัฒนามาจากเซลล์พิเศษที่เรียกว่า อิริโดไซเตส ในชั้นใต้ผิวหนัง อันเป็นที่มาของชื่อสามัญของปลาในสกุลนี้ปลาคาร์ดินัล

มีขนาดความยาวเต็มที่ 3 เซนติเมตร เป็นปลาที่หากินบริเวณกลางน้ำและผิวน้ำ อาศัยอยู่รวมกันเป็นฝูงกินแมลงน้ำ, แพลงก์ตอนสัตว์ และครัสเตเชียนขนาดเล็กเป็นอาหาร มีความปราดเปรียวว่องไว

กระจายพันธุ์ทั่วไปในแม่น้ำและลำคลองหลายสายของทวีปอเมริกาใต้ โดยเฉพาะแหล่งน้ำที่มีเงาไม้ริมน้ำหรือไม้น้ำขึ้นหนาแน่น และสภาพความเป็นกรดด่าง (pH) ของน้ำค่อนข้างเป็นกรด (ต่ำกว่า 7-6.5 ลงไป) สภาพน้ำเป็นสีชาหรือสีน้ำตาล ขยายพันธุ์ด้วยการที่ตัวผู้ไล่ตัวเมียเข้าไปผสมพันธุ์และวางไข่ไว้กับไม้น้ำ Paracheirodon innesi

แบ่งออกได้เป็น 3 ชนิด นิยมเลี้ยงกันเป็นปลาสวยงาม โดยเฉพาะในตู้ไม้น้ำ สามารถเพาะขยายพันธุ์ได้ในตู้เลี้ยง

การจำแนก
Paracheirodon axelrodi (Schultz, 1956) – ปลาคาร์ดินัล	 
Paracheirodon innesi (Myers, 1936) – ปลานีออน	 
Paracheirodon simulans (Géry, 1963) – ปลานีออนเขียวจาก itis.gov
# ลำน้ำพอง หนุ่มยีนส์ตะวันนา
ลำน้ำพอง หนุ่มยีนส์ตะวันนา หรือที่รู้จักกันในชื่อ ลำน้ำพอง ป.ทศพร  เกิดวันที่ 7 กันยายน พ.ศ. 2534 เป็นนักมวยไทยชาวไทยจากตำบลวังชัย อำเภอน้ำพอง จังหวัดขอนแก่น ที่ได้รับการกล่าวว่าเป็นนักมวยไทยที่มีความทรหดอดทน และเป็นมวยสไตล์หนักขวาลำน้ำพอง ปะทะ เก่งสยาม ในศึก วันทรงชัย รดน. : SMMOnline.net ลำน้ำพองมี นัฐพงศ์ ขุนอักษร (หนุ่มยีนส์ ตะวันนา) เป็นหัวหน้าคณะ และค่าตัวปัจจุบันอยู่ที่ 70,000 บาท

 ประวัติ 
ลำน้ำพอง หนุ่มยีนส์ตะวันนา ใช้ชื่อ ดาบทองเล็ก ส.พิชญา ในการชกมวยครั้งแรกเมื่ออายุได้ 9 ปี จากนั้น เขาได้สำเร็จการศึกษากศน. ระดับมัธยมปลาย ลำน้ำพองเป็นนักมวยไทยผู้เข้าแข่งขันในคู่เอกหลายรายการ อาทิ วันที่ 18 มกราคม พ.ศ. 2555 เขาได้เข้าแข่งขันรายการศึกวันทรงชัย และเป็นฝ่ายชนะเทียนขาว ท.แสงเทียนน้อย"ลำน้ำพอง"กำลังซ่าส์ท้าดวลเข่า"อินทรีขาว" ส่วนในวันที่ 9 กุมภาพันธ์ ลำน้ำพองเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อป้อมปืน เอกบางไทรป้อมปืนรัวหมัดชนะขาดศึกวันทรงชัย วันที่ 12 มิถุนายน ลำน้ำพองเข้าแข่งขันคู่เอกรายการศึก ป.ประมุข ที่เวทีมวยลุมพินี โดยพบกับลำน้ำมูล ศักดิ์ชัยโชติลำน้ำมูล - ลำน้ำพอง สายไหนไหลเย็นกว่า ศึก ป.ประมุข วันนี้ : SMMOnline ซึ่งทั้งคู่ไม่เคยชกกันมาก่อน จากการแข่งขันครั้งนี้ ลำน้ำพองเป็นฝ่ายชนะคะแนนขาดลำน้ำพองต้นร้ายปลายดี พลิกชนะลำน้ำมูลขาด : SMMOnline.netลำน้ำพองชนะขาด : ข่าวสดออนไลน์ และมียอดเข้าชมการแข่งขันรายการดังกล่าวที่ 691,960 บาทลำน้ำพองบุกขยี้เข่าเฉือนคะแนนลำน้ำมูลศึกป.ประมุข ในวันที่ 19 กรกฎาคม ลำน้ำพองเข้าแข่งขันในคู่เอกนำรายการศึกวันทรงชัย ที่เวทีมวยราชดำเนิน และเป็นฝ่ายชนะคะแนนเก่งสยาม น.ศรีผึ้งลำน้ำพองสยบคะแนนเก่งสยามศึกวันทรงชัย จากนั้น ในวันที่ 15 สิงหาคม ลำน้ำพองเข้าแข่งขันคู่เอกศึกเพชรเจ้าพระยา ที่เวทีมวยราชดำเนิน ซึ่งเป็นการชิงแชมป์รุ่นซูเปอร์ฟลายเวทกับคู่ปรับเก่าอย่างลำน้ำมูล ศักดิ์ชัยโชติ จากการแข่งขันครั้งนี้ ลำน้ำพองเป็นฝ่ายแพ้คะแนน'ลำน้ำพอง'แพ้คะแนน : ข่าวสดออนไลน์ลำน้ำมูลถอนแค้นคว้าแชมป์ศึกเพชรเจ้าพระยา ส่วนในวันที่ 24 ธันวาคม ลำน้ำพองเข้าแข่งขันรายการศึกวันสถาปนา 67 ปี เวทีราชดำเนิน ซึ่งเขาได้พบกับพระจันทร์ฉาย ป.เพชรน้ำทอง ในการแข่งขันมวยไทยคู่เปิดของรายการ โดยมีเข็มขัดแชมป์รุ่น 115 ปอนด์ที่ว่างอยู่ ของเวทีราชดำเนินเป็นเดิมพัน จากการแข่งขันครั้งดังกล่าว ลำน้ำพองเป็นฝ่ายแพ้คะแนน

 ชีวิตส่วนตัว 
ลำน้ำพอง มีชื่อจริงคือ วรวิทย์ วงศ์ภักดี เป็นบุตรของ นายวัลลภ และ นางกอบแก้ว วงศ์ภักดี เขามีน้องชายเป็นนักมวยไทยชื่อ ลำน้ำพองน้อย เกียรติภักดี

 สถิติการชก 
 วันที่ ผล คู่ชก รายการ สถานที่จัด วิธีชนะ 18 ม.ค. 2555 ชนะ เทียนขาว ท.แสงเทียนน้อย ศึกวันทรงชัย  ชนะ 9 ก.พ. 2555 แพ้ ป้อมปืน เอกบางไทร ศึกวันทรงชัย เวทีมวยราชดำเนิน แพ้คะแนน 12 มี.ค. 2555 ชนะ อินทรีขาว ราชานนท์ ศึกยอดวันเผด็จ+ราชานนท์ เวทีมวยราชดำเนิน ชนะคะแนน 12 มิ.ย. 2555 ชนะ ลำน้ำมูล ศักดิ์ชัยโชติ ศึก ป.ประมุข เวทีมวยลุมพินี ชนะคะแนนข่าวล่ากีฬาโลก: ลำน้ำพอง ชนะแต้ม ลำน้ำมูล 19 ก.ค. 2555 ชนะ เก่งสยาม น.ศรีผึ้ง ศึกวันทรงชัย เวทีมวยราชดำเนิน ชนะคะแนน 15 ส.ค. 2555 แพ้ ลำน้ำมูล ศักดิ์ชัยโชติ ศึกเพชรเจ้าพระยา เวทีมวยราชดำเนิน แพ้คะแนน 24 ธ.ค. 2555 แพ้ พระจันทร์ฉาย ป.เพชรน้ำทอง ศึกวันสถาปนา 67 ปี เวทีราชดำเนิน เวทีมวยราชดำเนิน แพ้คะแนน

 ระเบียงภาพ
# ศิวกร จักขุประสาท
ศิวกร จักขุประสาท เกิดเมื่อวันที่ 23 เมษายน พ.ศ. 2535 เป็น นักฟุตบอลชาวไทย ปัจจุบันลงเล่นให้กับราชบุรี ในไทยลีก“คุณแม่บุญยิ่ง” แชะภาพเปิดตัว “ศิวกร-อดิศร” ร่วมทัพ “ราชันมังกร”

 เกียรติประวัติ 
การท่าเรือ
 ไทยเอฟเอคัพ: 2562
# ดำรงค์ ต่ายทอง
ดำรงค์ ต่ายทอง  หรือที่รู้จักกันในชื่อ สมิงขาว เป็นทั้งพิธีกร, นักพากย์ และนักวิจารณ์มวยที่มีชื่อเสียงปรากฏการณ์ แสน (สาหัส) ถึง 'ทองเก๊' บนคอนักมวย สูญปีละพันล้าน! ซึ่งเป็นที่รู้จักทั้งประเทศสำหรับผู้ติดตามรายการมวย รวมทั้งจัดเป็นนักพากย์มวยที่มีน้ำเสียงที่เป็นเอกลักษณ์และได้รับความนิยมร่วม 3 ทศวรรษBrandAge - Magazine

 ประวัติ 
thumb|150px|left|สมิงขาวในศึกวันสถาปนา 67 ปี เวทีราชดำเนิน

ดำรงค์ ต่ายทอง หรือ สมิงขาว เกิดที่อำเภอบ้านแพรก จังหวัดพระนครศรีอยุธยา เป็นชาวไทยมุสลิม มีชื่อเสียงจากการเป็นโฆษกและพิธีรายการมวย'เงิน มือที่สาม บุญคุณ' เขย่าวงการมวย เมื่อ 'บัวขาว' ไม่ยอม...อีกต่อไป! - ไทยรัฐ ได้รับการจัดให้เป็นโฆษกระดับเงินล้านบทเรียนสอนใจ...โฆษกมวยไทย ระหว่างความพอดีกับหน้าที่..!?!? - ข่าวสด

สมิงขาวชื่นชอบกีฬามวยมาตั้งแต่ยังเด็ก ชอบที่จะฟังการถ่ายทอดการชกมวยทางวิทยุผ่านทางคลื่นวิทยุของ อสมท. เมื่อ พ.ศ. 2514 ทุกวันพฤหัสบดี และเคยเขียนวิจารณ์มวยในนิตยสารบ็อกซิ่ง ซึ่งเป็นหนังสือพิมพ์รายสัปดาห์ และได้รับการจัดให้เป็นผู้ทายผลมวยได้ถูกต้องมากที่สุดถึง 3 ปีซ้อน จนกระทั่งได้เป็นผู้พากย์มวยครั้งแรกเมื่อปี พ.ศ. 2524ซีรีส์ จน ดัง หมดตัว วัฏจักรนักมวยจริงหรือ ตอน 3 ชีวิตดั่ง'หมาไล่เนื้อ' วันนี้ของฮีโร่โอลิมปิก ซีรีส์ จน ดัง หมดตัว วัฏจักรนักมวยจริงหรือ ตอน 3 ชีวิตดั่ง'หมาไล่เนื้อ' วันนี้ของฮีโร่โอลิมปิก - ไทยรัฐ

ชื่อเล่นที่แท้จริงของเขาคือ "แป๊ะ" แต่โดยส่วนใหญ่มักรู้จักจากชื่อในวงการมวยคือ "สมิงขาว" โดยที่มาของชื่อนี้มาจากการตั้งโดยบรรณาธิการข่าวในนิตยสารมวยที่เริ่มทำงานวิดีโอการให้สัมภาษณ์รายการ "ข่าวข้น รับอรุณ" ในช่วง "ตอมแมลงวัน" ของช่องเนชั่นทีวี ปี พ.ศ. 2558วิดีโอการให้สัมภาษณ์ในรายการ Sport Zabb ในช่องทรูสปอร์ต 2 ปี พ.ศ. 2557

นอกจากนี้ ยังผลงานอื่น อาทิ ใน พ.ศ. 2547 ได้รับเชิญเข้าแสดงบทพิเศษในภาพยนตร์บอดี้การ์ดหน้าเหลี่ยม รวมถึงใน พ.ศ. 2552 สมิงขาวได้ทำหน้าที่เป็นผู้ให้เสียงพากย์เกมต่อสู้ ในงานไทยแลนด์เกมโชว์ 2009Gconsole : สรุปข้อมูลจากการแถลงข่าว Thailand Game Show 2009

 ชีวิตส่วนตัว 
ด้านชีวิตส่วนตัว สำเร็จการศึกษาระดับปริญญาตรี คณะรัฐศาสตร์ ที่มหาวิทยาลัยกรุงเทพธนบุรีรมต.ชาญชัย และมีธุรกิจร้านอาหารมุสลิมร่วมกับนางวันวิสา (เยาว์)  ผู้เป็นภรรยา

สมิงขาวมีนักมวยในดวงใจ คือ อภิเดช ศิษย์หิรัญ และอดุลย์ ศรีโสธร

 ผลงานด้านการแสดง 
 ภาพยนตร์ 
 7 ประจัญบาน (2545)
 บอดี้การ์ดหน้าเหลี่ยม (2547) (รับเชิญ)
 อีส้ม สมหวัง (2550)
 คู่แรด (2550)